CELEX: 62018CA0638
Language: da
Date: 2020-04-30 00:00:00
Title: Sag C-638/18: Domstolens dom (Syvende Afdeling) af 30. april 2020 — Europa-Kommissionen mod Rumænien (Traktatbrud – miljø – direktiv 2008/50/EF – luftkvalitet – artikel 13, stk. 1, og bilag XI – systematisk og vedvarende overskridelse af grænseværdierne for koncentrationen af mikropartikler (PM10) i zone RO32101 (Bukarest, Rumænien) – artikel 23, stk. 1 – bilag XV – »kortest mulig« overskridelsesperiode – egnede foranstaltninger)

20.7.2020   
            
            
               DA
            
            
               Den Europæiske Unions Tidende
            
            
               C 240/9
            
         
      Domstolens dom (Syvende Afdeling) af 30. april 2020 — Europa-Kommissionen mod Rumænien
      (Sag C-638/18) (1)
      
      (Traktatbrud - miljø - direktiv 2008/50/EF - luftkvalitet - artikel 13, stk. 1, og bilag XI - systematisk og vedvarende overskridelse af grænseværdierne for koncentrationen af mikropartikler (PM10) i zone RO32101 (Bukarest, Rumænien) - artikel 23, stk. 1 - bilag XV - »kortest mulig« overskridelsesperiode - egnede foranstaltninger)
      (2020/C 240/11)
      Processprog: rumænsk
      
         Parter
      
      
         Sagsøger: Europa-Kommissionen (ved L. Nicolae og E. Manhaeve, som befuldmægtigede)
      
         Sagsøgt: Rumænien (først ved A. Wellman, O.-C. Ichim, M. Chicu og C.-R. Canţăr, derefter ved E. Gane, A. Wellman, O.-C. Ichim og M. Chicu, som befuldmægtigede)
      
         Konklusion
      
      
                  1)
               
               
                  Rumænien har for det første tilsidesat sine forpligtelser i henhold til artikel 13, stk. 1, i Europa-Parlamentets og Rådets direktiv 2008/50/EF af 21. maj 2008 om luftkvaliteten og renere luft i Europa, sammenholdt med bilag XI til dette direktiv, idet Rumænien fra 2007 til og med i det mindste 2016 systematisk og vedvarende har overskredet de daglige grænseværdier for koncentrationer af PM10, og idet Rumænien fra 2007 til og med 2014, med undtagelse af 2013, systematisk og vedvarende har overskredet de årlige grænseværdier for koncentrationer af PM10 i zone RO32101 (Bukarest, Rumænien) og for det andet så vidt angår denne zone fra den 11. juni 2010 tilsidesat sine forpligtelser i henhold til dette direktivs artikel 23, stk. 1, sammenholdt med bilag XV hertil, navnlig forpligtelsen i direktivets artikel 23, stk. 1, andet afsnit, til at sikre, at overskridelsesperioden bliver så kort som mulig.
               
            
                  2)
               
               
                  Rumænien betaler sagsomkostningerne.
               
            
         (1)  EUT C 445 af 10.12.2018.